Gemeenskap red vrou van springdood | Maroela Media
Gemeenskap red vrou van springdood
Die Charl Celliers-brug in die weste van Pretoria. Foto: Verskaf
'n Groep Pretoria-inwoners het Dinsdagoggend 'n 35-jarige vrou bygestaan wat na bewering wou selfmoord pleeg deur van 'n brug op 'n besige snelweg te spring.
Xander Loubser, woordvoerder van Best Care-ambulansdienste, het aan Maroela Media gesê 'n motoris het omstreeks 10:20 opgemerk die vrou het oor die reling van die Charl Celliers-brug in Hendrikstraat, wat oor die Mabopane-snelweg strek, geklim. Die motoris het dadelik die plaaslike gemeenskapspolisiëringsforum (GPF) in kennis gestel, waarna Best Care ontbied is.
"Met paramedici se aankoms het GPF-lede en 'n verpleegster wat van diens was met die vrou gepraat en haar probeer oorreed om nie te spring nie. Sy was egter erg geskok en die GPF en paramedici moes haar ondersteun om weer terug oor die reling te klim."
Best Care het die vrou na die Eugene Marais-hospitaal geneem vir waarneming.
Loubser het gesê die vrou, vermoedelik van Hercules, het geen redes verskaf hoekom sy wou spring nie. "Sy ly aan angs en depressie en sal die nodige sielkundige bystand ontvang."
Best Care Pretoria
Puk-student sterf: 'Nicola was net liefde'
Bejaarde in Aliwal-Noord vermoor
weet jy Michael mense in daardie toestand is nie selfsugtig nie hulle het net 'n punt bereik waar hulle net nie meer uitkom kans sien nie. Dink vir een oomblik hoe jy dit sou hanteer as jy in 'n diep gat is en jy ly aan depressie ek kan jou nou al se jy gaan defenitief nie aan die volgende mens dink nie jy dink net jy wil dit eindig!!! eks self 'n ma met 'n kleuter en weet jy mens dit sal 'n geweldige skok en impak wees maar dis 'n siekte waarmee baie mense worstel en soms is… Lees meer »
Dankie aan die motoris wat n lewe gered het. Dink net hoe traumaties dit vir haar so wees om te lees as die vrou dalk gespring het en sy kon dit keer of sy is daar verby en gese het pleks ek iets gedoen het.
Sy het dalk n man en vrou gered en kinders se ma. Dit sal nou beter gaan as sy profesionele hulp gekry het. Ek stem saam met Kerry soms is die gat net te donker en net te diep!
Shame dit is verskriklik. As jy nie self depressie of angs het nie gaan jy nie 'n idee hê waaroor dit gaan nie. Ek is so bly die motoris het haar gesien en haar lewe gered. Baie dankie daarvoor en ook dankie vir al die ander mense. Dit is basies 'n ongeneeslike siekte en mens het nie mense se negatiewe komentaar en reaksie nodig nie. Sterkte vir haar en ek hoop sy word gou beter.
Dis nie selfsigtige mense wat selfmoord pleeg nie, dit vat guts, ongelooflik baie guts! Soms is dinge net te veel en dat vat dit iets kleins om jou net te ver te dryf…… en dan spring jy… Die man wat die GPF laat weet het, is self `n held en die GPF lede wat daar was ook maar die sister wat van diens af was, is `n engel wat gestuur! Ek is so bly die vrou het nie gespring nie, dit sou so tragies gewees het. Sy het hulp nodig maar meer as dit sy het mense nodig, mense wat… Lees meer »
Hoekom se almal altyd dat mense aan depressie ly as hulle wil selfmoord pleeg? Ek wou al selfmoord pleeg, maar dit was my rondloper vrou en finansies wat die selfmoord neigings veroorsaak het. Dinge raak soms net te veel…………………… Glad nie depressie nie. Ek is baie bly dat sy leef, en bid dat haar lewe weer heel kan word sodat sy n gelukige lewe mag he vorentoe!